|  |  |  |  |
| --- | --- | --- | --- |
| Rīgā | 07.11.2017. | Nr. | 01-05/4144 |
| Uz |  | Nr. |  |

**Valsts kancelejai**

Par Ministru kabineta sēdes protokollēmuma “Par Ministru kabineta 2015. gada 11. augusta sēdes protokollēmuma (prot. Nr.38 39.§) „Noteikumu projekts “Grozījums Ministru kabineta 2010.gada 28.decembra noteikumos Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai”””” 7.punktā dotā uzdevuma atzīšanu par aktualitāti zaudējušu” projektu

Pamatojoties uz Ministru kabineta 2009. gada 7.aprīļa noteikumu Nr.300 „Ministru kabineta kārtības rullis” 144.punktu, iesniedzu izskatīšanai Ministru kabineta komitejas sēdē Ministru kabineta sēdes protokollēmuma „Par Ministru kabineta 2015. gada 11. augusta sēdes protokollēmuma (prot. Nr.38 39.§) „Noteikumu projekts “Grozījums Ministru kabineta 2010.gada 28.decembra noteikumos Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai””” 7.punktā dotā uzdevuma atzīšanu par aktualitāti zaudējušu” projektu (turpmāk – protokollēmuma projekts).

|  |  |  |
| --- | --- | --- |
| 1. | Iesniegšanas pamatojums | Saskaņā ar Ministru kabineta 2015. gada 11. augusta sēdes protokollēmuma (prot. Nr.38 39.§) „Noteikumu projekts “Grozījums Ministru kabineta 2010.gada 28.decembra noteikumos Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai””” (turpmāk – protokollēmums) 7.punktā noteikto Izglītības un zinātnes ministrijai (turpmāk – ministrija) līdz 2015. gada 1. decembrim sadarbībā ar Veselības ministriju, Finanšu ministriju, Labklājības ministriju, Vides aizsardzības un reģionālās attīstības ministriju un Latvijas Pašvaldību savienību tika uzdots izstrādāt iespējamos risinājumus valsts piešķirtās dotācijas finansējuma apmēra noteikšanai viena izglītojamā ēdināšanai, kas tiek novirzīts pārtikas produktu iegādei, lai nodrošinātu bērniem izglītības iestādēs kvalitatīvu un uzturvielām bagātu ēdināšanu. Ar Ministru kabineta 2016. gada 9. februāra sēdes protokolu Nr.6 14.§ minētā uzdevuma termiņš tika pagarināts līdz 2016. gada 31. martam. (2017.gada 30.marta Valsts kancelejas dotais uzdevums Nr.2017-UZD-928. 2017.gada 21.marta normatīvā akta projekts Nr.2017-TA-607. 2017.gada 30.marta Ministru prezidenta rezolūcija Nr.18/TA-607).Ministrija, 2015.gadā uzsākot darbu pie iepriekš minētā uzdevuma izpildes, pašvaldībām lūdza iesniegt informāciju par valsts budžeta līdzekļu izlietojumu izglītojamo ēdināšanai pamatizglītības iestādēs no 1.klases līdz 3. klasei par situāciju uz 2015.gada 31.maiju. Atbildes tika saņemtas par 570 pašvaldību izglītības iestādēm, filiālēm un privātajām izglītības iestādēm. Apkopojot un izanalizējot informāciju, tika konstatēts un secināts:* kopš programmas ieviešanas 2008.gadā valsts budžeta līdzekļi vienam izglītojamam dienā ir palielinājušies no 1,14 *euro* uz 1,42 *euro*;
* 50,2% pašvaldībām un juridisko personu dibinātajām izglītības iestādēm piešķirtais valsts dotācijas apjoms ir pietiekošs ēdināšanas pakalpojuma nodrošināšanai;
* no iesniegtajiem izglītības iestāžu un to filiāļu datiem secināms, ka vidēji no visiem viena izglītojamā ēdināšanas izdevumiem pārtikas produktu iegādei tiek izlietoti 54%, atalgojumam – 28%, komunālajiem pakalpojumiem – 9%, materiāltehniskajam nodrošinājumam – 4%, bet pārējiem izdevumiem – 5%;
* pastāv risks, ka kontrolējošām institūcijām, veicot kontroli par normu, kura noteiktu %, cik no valsts piešķirtā finansējuma tiek novirzīti pārtikas produktu iegādei, nebūtu iespējams to izdarīt, jo nav bijis iespējams iegūt informāciju no ēdināšanas pakalpojuma sniedzēja par izmaksu kalkulāciju. Saskaņā ar Informācijas atklātības likuma 5.panta otrās daļas 3.punktu par ierobežotas pieejamības informāciju uzskatāma informācija, kas ir komercnoslēpums, izņemot gadījumus, kad ir noslēgts iepirkumu līgums saskaņā ar Publisko iepirkumu likumu vai cita veida līgums par rīcību ar valsts vai pašvaldību finanšu līdzekļiem un mantu. Pamatojoties uz Komerclikuma 19.pantu, komersants var noteikt, kāda informācija (ziņas vai ziņu kopums jebkurā tehniski iespējamā fiksēšanas, uzglabāšanas vai nodošanas veidā) atzīstama par komercnoslēpumu.

Katrai pašvaldībai iespējas un nepieciešamība nodrošināt ēdināšanas pakalpojumu izglītības iestādēs ir dažādas. Līdz ar to pakalpojumu kategorijas, kas tiek iekļautas ēdināšanas pakalpojuma nodrošināšanai no valsts vai no pašvaldību finansējuma ir atšķirīgas. Pakalpojuma izmaksu struktūru ietekmē gan konkrētās pašvaldības teritorijā esošo izglītības iestāžu un izglītojamo skaits, gan ģeogrāfiskais novietojums. Tomēr tie nav faktori, kuri traucētu pašvaldībām nodrošināt vienlīdzīgus apstākļus un kvalitatīvu ēdināšanas pakalpojumu visiem izglītojamajiem.Brīvpusdienas izglītojamajiem tiek nodrošinātas gan no valsts budžeta 1,42 *euro* apmērā par vienu izglītojamo dienā, gan no pašvaldību budžeta, kuru finansējuma apjoms ir atbilstošs katras pašvaldības iespējām un vajadzībām.Lai izvērtētu aktuālo situāciju, kāda ir šobrīd saistībā ar brīvpusdienu nodrošināšanu pašvaldībās, ministrija lūdza pašvaldībām līdz 2017.gada 13.oktobrim iesniegt informāciju par brīvpusdienu nodrošināšanas kopējām izmaksām uz vienu izglītojamo vienā dienā un norādīt klašu grupas, kurām pašvaldība piešķir brīvpusdienas no saviem līdzekļiem. Dati tika lūgti iesniegt par situāciju uz 2017.gada 1.septembri.Atbildes iesniedza deviņas republikas pilsētas un 95 novadu pašvaldības. Līdz ar to dati tika apkopoti par 91% izglītojamo no 1. klases līdz 4.klasei, kuriem tiek nodrošinātas brīvpusdienas uz 2017.gada 1.septembri.Analizējot iegūtos datus, tika konstatēts:* 73% izglītojamajiem no 1.klases līdz 4.klasei brīvpusdienas dienā vienā ēdienreizē izmaksā līdz 1,42 *euro*;
* pašvaldības no saviem līdzekļiem nodrošina arī brīvpusdienas visiem pārējo klašu izglītojamajiem. To apjoms ir šāds:
* 5.klasēm – 74% pašvaldību,
* 6.klasēm – 71% pašvaldību,
* 7.klasēm – 63% pašvaldību,
* 8.klasēm – 58% pašvaldību,
* 9.klasēm – 58% pašvaldību,
* no 10.klases līdz 12.klasei - 42% pašvaldību.

Tāpat pašvaldību iesniegtie dati par izglītojamo ēdināšanai izlietotajiem valsts budžeta līdzekļiem laika periodā no 2016.gada 1.janvāra līdz 2016.gada 31.decembrim liecina, ka pašvaldības no valsts piešķirtā finansējuma 1. – 4.klašu izglītojamo ēdināšanai citu klašu izglītojamo ēdināšanai novirza 1 581 217 *euro* jeb 8,6 % no piešķirtā valsts finansējuma.Atbilstoši spēkā esošajam normatīvajam regulējumam ikvienai izglītības iestādei ir jāievēro Ministru kabineta 2012.gada 13.marta noteikumi Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”. To mērķis ir nodrošināt veselīgu un līdzsvarotu uzturu izglītojamajiem un radīt vienlīdzīgus apstākļus kvalitatīva ēdināšanas pakalpojuma saņemšanai visiem izglītojamiem neatkarīgi no izglītojamā dzīves vietas.Normu noteikšana būtiski palielinātu administratīvo slogu dažādās valsts un pašvaldību iestādēs. Ņemot vērā iepriekš minēto informāciju, protokollēmuma 7.punktā dotais uzdevums ir atzīstams par aktualitāti zaudējušu, jo reglamentējošo normu ieviešana, kas noteiktu, cik no valsts piešķirtās dotācijas apmēra viena izglītojamā ēdināšanai, tiek novirzīts pārtikas produktu iegādei, lai nodrošinātu bērniem izglītības iestādēs kvalitatīvu un uzturvielām bagātu ēdināšanu nav atbalstāms. |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumu Nr.300 „Ministru kabineta kārtības rullis” 73.1.apakšpunktu Valsts sekretāru sanāksmē nav nepieciešams izsludināt Ministru kabineta sēdes protokollēmuma projektu par Ministru kabineta sēdes protokollēmumā ministrijai dotā uzdevuma izpildi. |
| 3. | Informācija par saskaņojumiem | Saskaņā ar Ministru prezidenta 2017.gada 30.marta rezolūciju Nr.18/TA-607 veikta tiesību akta projekta skaņošana ar Veselības ministriju, Finanšu ministriju, Labklājības ministriju, Vides aizsardzības un reģionālās attīstības ministriju un Latvijas Pašvaldību savienību. |
| 4. | Informācija par saskaņojumu ar Eiropas Savienības institūcijām | Projekts šo jomu neskar. |
| 5. | Politikas joma | Izglītības un zinātnes politika. |
| 6. | Atbildīgā amatpersona | Finanšu departamenta direktore Marina Kosareva. |
| 7. | Uzaicināmās personas | Nav. |
| 8. | Projekta ierobežotas pieejamības statuss | Protokollēmuma projektam nav ierobežotas pieejamības statusa. |
| 9. | Cita informācija |  |
| 10. | Saistība ar ārkārtējās situācijas vai izņēmuma stāvokļa noteikšanu valstī | Projekts šo jomu neskar. |
| 11. | Ministru kabineta lietas pamatojums | Nav panākta vienošanās ar Veselības ministriju un Labklājības ministriju. |

Pielikumā:

1. Ministru kabineta sēdes protokollēmuma „Par Ministru kabineta 2015. gada 11. augusta sēdes protokollēmuma (prot. Nr.38 39.§) „Noteikumu projekts “Grozījums Ministru kabineta 2010.gada 28.decembra noteikumos Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai””” 7.punktā dotā uzdevuma atzīšanu par aktualitāti zaudējušu” projekts (datne: IZMProt\_311017\_prot38) uz 1 lp.
2. Finanšu ministrijas 2017.gada 6.aprīļa vēstule Nr.A-IZM-2/2896 uz 1 lp. (datne: FMnos\_060417\_2896);
3. Latvijas Pašvaldību savienības 2017.gada 11.aprīļa vēstule Nr.0320170881/A569 uz 1 lp. (datne: LPSatz\_110417\_0320170881);
4. Labklājības ministrijas 2017.gada 13.aprīļa vēstule Nr.A-21-09/45 uz 2 lp. (datne: LMAtz\_120417\_VK\_brivpusd);
5. Veselības ministrijas 2017.gada 13.aprīļa vēstule Nr.01-09/1748 uz 2 lp. (datne:VMatz\_130417\_brivp);
6. Vides aizsardzības un reģionālās attīstības ministrijas 2017.gada 20.aprīļa e-pasta vēstule Nr.1-15/3206 uz 1 lp. (datne: VARAMatz\_200417\_Nr.1\_15\_3206)

Izglītības un zinātnes ministrs Kārlis Šadurskis

Pētersone, 67047829

ieva.petersone@izm.gov.lv